Härmäläinen perusjuntti

Härmäläinen perusjuntti on suomalaislaulaja Antti Hammarbergin eli Irwin Goodmanin 21. studioalbumi vuodelta 1984. Levyn tunnetuimpia kappaleita ovat nimikkoraita ”Härmäläinen perusjuntti”, ”Terveisiä perseestä” ja ”Eletään vaan vaikka piruuttaan”. Levy toimi Irwinin ”uuden tulemisen” avajaana ja Kassu Halosen astuminen säveltäjä-sovittajaksi muutti Irwinin musiikkia renttuhupasta iskelmämusiikin ja rockin rajamaille. Singlen ”Härmäläinen perusjuntti / Terveisiä perseestä” molemmista kappaleista nousi suuret hittikappaleet ja single kohosi parhaimmillaan joulukuussa 1984 listan 9. sijalla. ”Härmäläistä perusjunttia” Irwin ja sanoittaja Vexi Salmi tarjosivat myös television Syksyn sävel-laulukilpailuun, mutta sitä ei hyväksytty mukaan. Muita levyn tunnettuja kappaleita ovat rokkarivaarin puolinostalginen huumorirock ”Tahdon lättähattujen vanhainkotiin”, rentturallit ”Tötterö täynnä ja pönttö pöhönä” ja ”Reissussa rakastuu”. Levy menestyi hyvin ja Irwinin uusi tuleminen meni yleisöön läpi. Albumi ylitti kultalevyrajan vuonna 1985 ja sitä on myyty vuoteen 2013 mennessä noin 32 000 kappaletta. Albumi julkaistiin Gold Disc-levymerkillä vinyylilevynä ja C-kasettina. Vuonna 1989 Flamingo Music julkaisi albumista uusintapainokset vinyylilevynä ja C-kasettina, mutta myös ensimmäistä kertaa CD-levynä. Vuonna 2001 albumi julkiastiin uudelleen CD- levynä Warner Music Finlandin toimesta remasteroituna painoksena. == Taustaa == Toukokuussa 1984 Irwin, sanoittaja Vexi Salmi ja Suosikki-lehden silloinen päätoimittaja Jyrki Hämäläinen matkustivat St. Pauliin Hampuriin, koska Salmi halusi vierailla Irwinin kanssa vielä kerran kuuluisalla Reeperbahnilla. Toinen syy matkan tekoon oli tehdä Irwinistä juttu Nykyposti-aikakauslehteen. Matkalla Hampuriin Salmi tenttasi Irwiniltä, haluaisiko tämä vielä nousta kerran pinnalle. Aluksi Irwin vähätteli ideaa, mutta lopulta lämpesi uudelle paluulle.Rantala 2010, s. 159–160. == Tuotantovaihe == Loppujen lopulta Irwin jaksoi säveltää levylle ainoastaan neljä kappaletta. Koska kappaleita oli vähän ja äänityksillä oli kiire, Vexi Salmi soitti säveltäjä Kalervo ”Kassu” Haloselle ja pyysi häneltä apua ongelmaan. Halonen neuvotteli Salmen kanssa ja jo muutaman päivän päästä hänellä oli valmiita sävellyksiä. Ennen kun hän oli tuonut sävellykset Salmelle, hän oli soittanut tekemänsä kappaleet Jaakko Salolle varmistaakseen niiden sopivuuden Irwinille. == Kappaleet == Kaikki kappaleet sanoittanut Vexi Salmi salanimellä Emil von Retee. === A-puoli === # # # # # # === B-puoli === # * # # # # # LP-levyn (GDL 2062) takakannen tiedot.Rantala 2010, s. 217–218. == Tekijätiedot == === Muusikot === * Irwin Goodman – laulu * Marjo-Riitta Kervinen, Pave Maijanen ja Martti Metsäketo – taustalaulu (4, 5, 7) * Irina Milan – taustalaulu (2–5, 7, 8, 10–12) * Virve Rosti – taustalaulu (2, 3, 8, 10–12) * Vesa Aaltonen – rummut (2–12) * Tapani ”Nappi” Ikonen – rummut (1) * Kassu Halonen – kapellimestari, kosketinsoittimet, taustalaulu * Pedro Hietanen – kosketinsoittimet (5, 7) * Pekka Helin – basso (1–3, 6, 8–12) * Harri Merilahti – basso (4, 5, 7) * Janne Louhivuori – kitarat Kappaleen ”Härmäläinen perusjuntti” (1) taustalaulajat tunnistamattomia. === Tuotanto === * Osmo Kuusisto – valokuvat * Jukka Toivonen – kansi * Takomo-studiot – äänitys * Kassu Halonen – tuottaja * Vexi Salmi – tuottaja == Lähteet == * === Viitteet === Luokka:Vuoden 1984 albumit Luokka:Irwin Goodmanin albumit Luokka:Kassu Halosen tuottamat albumit Luokka:Vexi Salmen tuottamat albumit